വെര്ച്വല് ഓണാഘോഷവുമായി ടൂറിസം വകുപ്പ് തിരുവനന്തപുരം: കോവിഡ് വൈറസ് വ്യാപനത്തിന്റെ പശ്ചാത്തലത്തില് വെര്ച്വല് ഓണാഘോഷ പരിപാടിയുമായി ടൂറിസം വകുപ്പ്. കോവിഡിന്റെ സാഹചര്യത്തില് ഓണം വാരാഘോഷം നടത്താനാവാത്തതിനാലാണ് വെര്ച്വല് ഓണാഘോഷം സംഘടിപ്പിക്കാന് ടൂറിസം വകുപ്പ് തീരുമാനിച്ചതെന്നു ടൂറിസം മന്ത്രി പി.എ. മുഹമ്മദ് റിയാസ് പറഞ്ഞു. ഇതിന്റെ ഔപചാരികമായ ഉദ്ഘാടനം ഈ മാസം 14ന് വൈകുന്നേരം ആറിന് മുഖ്യമന്ത്രി പിണറായി വിജയന് നിര്വഹിക്കും. വിശ്വമാനവികതയുടെ ലോക ഓണപ്പൂക്കളം എന്നതാണ് ഓണാഘോഷത്തിന്റെ ഭാഗമായി ടൂറിസം വകുപ്പ് ഇത്തവണ മുന്നോട്ടു വയ്ക്കുന്ന ആശയം. ലോകത്തെവിടെയുമുള്ള മലയാളികള്ക്ക് തങ്ങളുടെ ഓണപ്പൂക്കളം ടൂറിസം വകുപ്പിന്റെ ഡിജിറ്റല് പ്ളാറ്റ്ഫോമില് അപ്ലോഡ് ചെയ്യാനാവും. കേരളത്തിലെയും വിദേശങ്ങളിലെയും എന്ട്രികള്ക്ക് പ്രത്യേക സമ്മാനങ്ങളുണ്ടാവും. ടൂറിസം വകുപ്പിന്റെ വെബ്സൈറ്റില് രജിസ്ട്രേഷന് സൗകര്യം നാളെ ആരംഭിക്കും.